શ્રાવણી પૂર્ણિમાને બ્રહ્મ પર્વ કહેવામાં આવે છે. આ દિવસે રક્ષાબંધનનું વિશેષ મહત્વ છે. શ્રાવણી એ અનાદિકાળથી ચાલી આવતું વૈદિક પર્વ છે. પ્રાચીનકાળમાં ઋષિ-મુનિ આ દિવસે વેદ પારાયણની શરૂઆત કરતા હતા. તેને ‘ઉપાકર્મ’ કહેવામાં આવતું હતું. પહેલાંના સમયમાં જ્ઞાતિ એ વ્યક્તિના કર્મને અનુસાર રહેતી. દ્વિજ એ ગણાતો જેનું કર્મ બ્રાહ્મણત્વથી ભરેલું હોય. વૈશ્વિક કલ્યાણની ભાવના રાખનારો મનુષ્ય બ્રાહ્મણ કહેવાતો. શ્રાવણી પૂર્ણિમાએ આવા લોકો દ્વારા વિશેષ સંકલ્પ લેવામાં આવતો. તે પણ ચોક્કસ નીતિ નિયમો અને વિધિ વિધાન સાથે…